Hongkongban RMB állami kötvényt bocsát ki a kínai központi kormány--China Radio International
2018-06-27 17:24:14
A Kínai Nemzetközi Rádió jelentése szerint Chen Maobo, a Hongkongi Különleges Közigazgatási Terület kormányzata pénzügyi osztályának igazgatója június 26-án kijelentette, hogy a hongkongi kormányzat üdvözöli, hogy a kínai központi kormány pénzügyminisztériuma egymást követő tizedik évben Hongkongban bocsát ki kínai jüan (RMB) alapú állami kötvényt, amellyel a központi kormány támogatja Hongkongot, hogy megmaradjon RMB tengerentúli ügyletek központjának, ugyanakkor hozzájárul a hongkongi kötvénypiac fejlesztéséhez is.
A kínai pénzügyminisztérium június 26-án jelentette be, hogy idén kétszer bocsát ki 10 milliárd jüan értékű állami kötvényt Hongkongban, az év első és második felében is 5 milliárd jüan értékben. Aznap a pénzügyminisztérium azt is bejelentette, hogy az év második felében összesen 3 milliárd amerikai dollár értékben állami kötvényt bocsát ki külföldön.